Bæjarhátíðir verða haldnar víða um land um helgina þar sem flestir ættu að geta fundið sér eitthvað við hæfi. Viðburðarstjórar segjast bíða helgarinnar með eftirvæntingu.
Stemningin verður eins og best verður á kosið. Hér er allt á fullu. Verið að stilla upp hljóðkerfinu og öllum græjunum og streymir inn fólk og gott veður og almenn gleði.
Já, það vantar almennt ekkert upp á stemninguna á Bræðslunni á Borgarfirði eystri, þar sem boðið verður upp á sannkallaða tónlistarveislu. Magni Ásgeirsson Bræðslustjóri býst við fjölda fólks um helgina.
Þetta er eins og stórt ættarmót, það er það skemmtilegasta, að hitta alla vini sína. Og okkur finnst skemmtilegast að vinna í bræðslunni - risastór hópur sem hjálpast að við að búa til tónleikahús.
Staðan verður ekki síðri á Trilludögum á Siglufirði, þar sem gestum verður til dæmis boðið í siglingu út á fjörðinn þar sem rennt verður eftir fiski, að sögn Lindu Leu Bogadótttur, menningarfulltrúa Fjallabyggðar.
Og þegar í land er komið taka kiwanismenn á móti aflanum og gera að honum, við erum með flakarar að störfum og svo er fiskurinn eða aflinn grillaður og boðið upp á salat og drykki og líka að auki að grilla pylsur og öllum boðið, kostar ekki neitt.
Ég ætla ekki að lofa því en ég ætla að vera mjög bjartsýnn. Þú ætlar að gera þitt besta? Já þetta sumar er búið að vera ákveðin vonbrigði sama í hvaða landshluta er litið en það verður allavega sól í sinn og hér er mikil gleði og mikið fjör.
Bæjarhátíðir verða haldnar víða um land um helgina og þar verða matur og tónlist í fyrirrúmi. 